**LĪGUMS Nr. ­­­­­1-26.11/136**

Cēsis, 2013. gada 13. augustā

**Vidzemes plānošanas reģions**, reģistrācijas nr. 90002180246, adrese - J.Poruka iela 8-108, Cēsis, Cēsu novads, LV-4101, turpmāk tekstā Pasūtītājs, tā Administrācijas vadītājas Gunas Kalniņas – Priedes personā, kura darbojas saskaņā ar VPR nolikumu, no vienas puses,

un

**SIA „DK Media”**, vienotais reģistrācijas numurs: LV 40103249750, juridiskā adrese: Anniņmuižas bulvāris 38-33, Rīga, LV-1067 (turpmāk - Uzņēmējs), valdes locekles Ivetas Komisāres-Gorodņičijas personā, kura rīkojas saskaņā ar statūtiem, no otras puses,

abas puses kopā turpmāk - Puses un katra atsevišķi arī – Puse, ievērojot brīvi, bez viltus, maldības un spaidiem pausto gribu,

pamatojoties uz Rīgas plānošanas reģiona veiktā iepirkuma „9 informatīvi izglītojošu raidījumu cikla „Fakti, ko nezini par Latviju” izveidošana Centrālās Baltijas Jūras Reģiona pārrobežu sadarbības programmas 2007.-2013.gadam projekta „Senās kulta vietas – Baltijas jūras piekrastes kopīgā identitāte” (CB 35) vajadzībām”, iepirkuma identifikācijas Nr. RPR/2013/04, rezultātiem,

noslēdz šo līgumu (turpmāk – Līgums) par sekojošo:

1. **Līguma priekšmets un līguma summa**
   1. Pasūtītājs pasūta un Uzņēmējs apņemas sniegt pakalpojumus saskaņā ar iepirkuma *„9 informatīvi izglītojošu raidījumu cikla „Fakti, ko nezini par Latviju” izveidošana Centrālās Baltijas Jūras Reģiona pārrobežu sadarbības programmas 2007.-2013.gadam projekta „Senās kulta vietas – Baltijas jūras piekrastes kopīgā identitāte” (CB 35) vajadzībām”, iepirkuma identifikācijas Nr. RPR/2013/04*(turpmāk – Iepirkums), tehnisko specifikāciju Līguma 1.pielikumā un Uzņēmēja piedāvājumu Iepirkumā.
   2. Iepirkums tiek veikts, lai nodrošinātu Centrālās Baltijas Jūras Reģiona pārrobežu sadarbības programmas 2007.-2013.gadam projekta „Senās kulta vietas – Baltijas jūras piekrastes kopīga identitāte” (CB 35) (turpmāk – Projekts) aktivitāšu īstenošanu.
   3. Uzņēmējs Pasūtītāja uzdevumā izveido un pārraida televīzijā **2** (divu) informatīvi izglītojošu raidījumu ciklu „Fakti, ko nezini par Latviju” (turpmāk attiecīgi – Raidījums vai Raidījumi) tādā apjomā, kā noteikts Iepirkuma tehniskajā specifikācijā, kas ir Līguma 1.pielikums un tā neatņemama sastāvdaļa, un Uzņēmēja Iepirkumam iesniegtajā piedāvājumā (turpmāk – Pakalpojumi).
   4. Līguma kopējā summa bez pievienotās vērtības nodokļa ir **Ls 2 880.00** (divi tūkstoši, astoņi simti astoņdesmit latu, 0 santīmu), plus pievienotās vērtības nodoklis.
2. **Pakalpojumu sniegšanas termiņš**

Pasūtītājs sniedz Pakalpojumus no Līguma spēkā stāšanās dienas līdz **2013.gada 28.augustam.**

1. **Pušu tiesības un pienākumi**
   1. Uzņēmējs:
      1. sniedz Pakalpojumus kvalitatīvi, stingri ievērojot Iepirkuma tehniskajā specifikācijā noteiktās prasības;
      2. pēc Raidījumu izveides nodrošina to apraidi Latvijas Neatkarīgās Televīzijas (turpmāk – LNT) kanālā, saskaņā ar Uzņēmēja veikto izvēli attiecībā uz prasību Iepirkuma tehniskās specifikācijas 1.4. apakšpunktā, t.i., nodrošināt Raidījumu apraidi vienā no nacionālajiem televīzijas kanāliem;
      3. Līguma izpildes laikā iesniedz Pasūtītājam LNT rakstisku apliecinājumu par to, ka 7 (septiņi) Iepirkumā paredzētie Raidījumi ir iekļauti šī televīzijas kanāla raidlaiku plānā, norādot konkrētus apraides datumus un laikus, kā arī LNT apliecinājumu, ka Uzņēmējs ir samaksājis apraides maksu par 7 (septiņiem) Raidījumiem pilnā apmērā;
      4. saskaņo ar Pasūtītāju katra sagatavojamā Raidījuma tematiku un apskatāmos dabas objektus pirms filmēšanas darbu uzsākšanas;
      5. saskaņo ar Pasūtītāju apraidei sagatavotos Raidījumus pirms to apraides LNT kanālā;
      6. sadarbībā ar LNT nodrošina Raidījumu pašreklāmu LNT kanālā par apskatāmo tematiku;
      7. stingri ievēro Pasūtītāja noteiktās prasības attiecībā uz atsaucēm uz Projektu, tā ieviesējiem un finansēšanas avotiem vidomateriālā, uzsākot un noslēdzot katru no Līgumā minētajiem Raidījumiem, kā arī visos Uzņēmēja organizētajos ar Raidījumiem saistītajos reklāmas un citos pasākumos;
      8. nekavējoties informē Pasūtītāju par visiem apstākļiem, kas kavē vai var kavēt Uzņēmēja Līgumā noteikto saistību izpildi;
      9. nav tiesīgs Līgumā noteiktās saistības nodot trešajām personām bez Pasūtītāja iepriekšējas rakstiskas saskaņošanas;
   2. Pasūtītājs:
      1. sadarbojas ar Uzņēmēju Raidījumu veidošanai nepieciešamo tematisko materiālu sagatavošanā un filmēšanas objektu izvēlē;
      2. savlaicīgi sniedz Uzņēmējam Raidījumu veidošanai nepieciešamo informatīvo materiālu savas kompetences ietvaros;
      3. samaksā Uzņēmējam par Pakalpojumiem, kas sniegti atbilstoši Iepirkuma tehniskajai specifikācijai un Līguma noteikumiem Līgumā 4.punktā noteiktajā kārtībā;
      4. ir tiesīgs dot norādījumus Uzņēmējam Līguma priekšmeta ietvaros;
      5. ir tiesīgs pieprasīt un saņemt informāciju no Uzņēmēja par Pakalpojumu sniegšanas gaitu un apstākļiem, kas traucē vai var traucēt Līguma izpildes kvalitāti un/vai termiņus.
   3. Uzņēmēja kontaktpersona Līguma izpildes laikā: **Ilze Daukante – Sterģe**, režisore, projektu vadītāja, mob.tālr.: 26552821, e-pasts: [ilze@dkmedia.lv](mailto:ilze@dkmedia.lv).
   4. Pasūtītāja kontaktpersona Līguma izpildes laikā: **Olita Landsmane**, Projektu vadītāja, mob.tālr.: +371 29171020; tālr. +371 64219022, e-pasts: [Olita.Landsmane@vidzeme.lv](mailto:Olita.Landsmane@vidzeme.lv) .
2. **Pakalpojumu nodošanas-pieņemšanas kārtība**
   1. **Līdz 2013.gada 23.augustam** Uzņēmējs iesniedz Pasūtītājam apstiprināšanai *starpziņojumu* par Pakalpojumu sniegšanas gaitu kopā ar Starpposma nodošanas-pieņemšanas aktu (turpmāk – Starpposma akts).
   2. Pasūtītājs izskata un paraksta Starpposma aktu 1 (vienas) darba dienas laikā no tā saņemšanas dienas vai nosūta Uzņēmējam rakstiskus iebildumus, norādot nepilnību novēršanas termiņus. Pēc šo nepilnību novēršanas Pasūtītāja noteiktajos termiņos Puses paraksta Starpposma aktu.
   3. Līdz Līguma 2.punktā noteiktā termiņa beigām Uzņēmējs nodod Pasūtītājam Pakalpojumus, iesniedzot Līguma 3.1.3. apakšpunktā noteikto LNT apliecinājuma oriģinālu, izveidoto Raidījumu gala versijas datu nesējā tādā formātā, kas ir tehniski pieņemams tālākai apraidei televīzijā, kā arī Pakalpojumu nodošanas-pieņemšanas aktu (turpmāk – Akts).
   4. Pasūtītājs izskata un paraksta Aktu 1 (vienas) darba dienas laikā no tā saņemšanas dienas vai nosūta Uzņēmējam rakstiskus iebildumus, norādot nepilnību novēršanas termiņus. Pēc šo nepilnību novēršanas Pasūtītāja noteiktajos termiņos Puses paraksta Aktu.
   5. Uzņēmējs ir izpildījis savas Līgumā noteiktās saistības Akta abpusējas parakstīšanas brīdī.
   6. Visas Līguma ietvaros izveidoto audio vizuālo darbu izmantošanas tiesības pāriet Pasūtītājam Akta abpusējas parakstīšanas brīdī.
3. **Norēķinu kārtība**
   1. 3 (trīs) darba dienu laikā no Starpposma akta abpusējas parakstīšanas un Uzņēmēja rēķina oriģināla saņemšanas dienas Pasūtītājs samaksā Uzņēmējam avansu **50%** (piecdesmit procenti) no Līguma 1.4. apakšpunktā noteiktās Līguma kopējās summas, t.i., Ls 1440.0(viens tūkstotis četri simti četrdesmit lati un 0 santīmi), plus pievienotās vērtības nodoklis.
   2. 3 (trīs) darba dienu laikā no Akta abpusējas parakstīšanas un Uzņēmēja rēķina oriģināla saņemšanas dienas Pasūtītājs samaksā Uzņēmējam atlikušo Līguma summu, kas sastāda Ls 1440.0 (viens tūkstotis četri simti četrdesmit lati un 0 santīmi), plus pievienotās vērtības nodoklis.
   3. Uzņēmējs rēķinā norāda:
      1. Pasūtītāja nosaukumu:Vidzemes plānošanas reģions, reģ. Nr.LV90002180246;
      2. tekstu: Centrālās Baltijas Jūras Reģiona pārrobežu sadarbības programmas 2007.-2013.gadam projekts „Senās kulta vietas – Baltijas jūras piekrastes kopīga identitāte” (CB 35);
      3. Līguma Nr.1-26.11/136;
      4. Uzņēmēja rekvizītus atbilstoši Latvijas Republikas likumam „Par pievienotās vērtības nodokli” prasībām;
      5. Pakalpojuma nodošanas-pieņemšanas akta datumu, pamatojoties uz kuru tiek izrakstīts rēķins.
   4. Gadījumos, kad Līgums tiek izbeigts pirms Pakalpojumu sniegšanas pilnā apjomā, tiek apmaksāti tikai faktiski izpildītie un Pasūtītāja pieņemtie Pakalpojumi, kā arī citi veiktie Līguma izpildē nepieciešamie un ar Pasūtītāju iepriekš rakstveidā saskaņotie izdevumi.
   5. Visi Pušu savstarpējie norēķini notiek ar bankas pārskaitījumiem uz Līgumā norādītajiem Pušu bankas kontiem.
4. **Nepārvarama vara un Pušu atbildība**
   1. Puses tiek atbrīvotas no atbildības par Līguma pilnīgu vai daļēju neizpildi, ja to kavē jebkādi apstākļi, kas ir ārpus attiecīgās Puses ietekmes un kurus tā nespēj novērst, izrādot pienācīgu centību. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā. Nepārvaramas varas apstākļi ir jebkāda veida dabas stihijas, ugunsgrēki, militāras akcijas, blokādes, citi no Pusēm neatkarīgi apstākļi, kurus puses Līguma slēgšanas brīdī nevarēja nedz paredzēt, nedz novērst, veicot pienācīgus piesardzības pasākumus. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.
   2. Puse, kurai iestājas Līguma 6.1.apakšpunktā minētie apstākļi, par šādu apstākļu iestāšanos 3 (trīs) darba dienu laikā rakstveidā paziņo par to otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde, un, ja otra Puse pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
   3. Ja Līguma 6.1.apakšpunktā minēto apstākļu un to seku dēļ nav iespējams izpildīt Līgumā paredzētās saistības ilgāk kā 2 (divas) nedēļas, tad katra no Pusēm ir tiesīga atteikties no turpmākas Līgumā noteikto pienākumu pildīšanas, un šādā gadījumā neviena no Pusēm nav tiesīga prasīt no otras zaudējumu atlīdzību, kas saistīta ar Līguma pārtraukšanu.
   4. Ja Uzņēmējs noteiktajos termiņos nesniedz Pakalpojumus, Pasūtītājam ir tiesības aprēķināt un ieturēt no Uzņēmējam maksājamās summas līgumsodu 0,1% (nulle, komats, viens procents) apmērā par katru kavējuma dienu, bet ne vairāk kā 10% (desmit procenti) no Līguma kopējās summas.
   5. Ja Pasūtītājs kavē apmaksas termiņu, Uzņēmējs ir tiesīgs pieprasīt no Pasūtītāja līgumsodu 0,1% (nulle, komats, viens procents) apmērā no nokavētā maksājuma summas par katru nokavēto darba dienu, bet ne vairāk kā 10% (desmit procenti) no nokavējuma summas.
   6. Līgumsoda samaksa nokavējuma gadījumā neatbrīvo Puses no saistību pilnīgas izpildes.
   7. Puses ir atbildīgas par Līguma nosacījumu daļēju vai pilnīgu neizpildi. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu.
5. **Strīdu izšķiršanas kārtība**
   1. Visas domstarpības, kas Pusēm radušās sakarā ar Līguma izpildi, Puses risina pārrunu ceļā.
   2. Ja 30 (trīsdesmit) kalendāro dienu laikā sarunu ceļā vienošanās netiek panākta, strīdi tiek risināti normatīvajos aktos noteiktajā kārtībā. Šādā gadījumā ikvienai no Pusēm ir tiesības nodot strīda izskatīšanu Latvijas Republikas tiesai saskaņā ar spēkā esošo normatīvajiem aktiem.
6. **Līguma izbeigšana**
   1. Līgums stājas spēkā tā abpusējas parakstīšanas dienā un ir spēkā līdz Līguma saistību izpildei pilnā apjomā.
   2. Puses ir tiesīgas izbeigt Līgumu pirms termiņa sekojošos gadījumos:
      1. saskaņā ar Pušu rakstisku vienošanos;
      2. saskaņā ar spēkā esošajiem normatīvajiem aktiem;
      3. Līgumā noteiktajos gadījumos.
   3. Pasūtītājs ir tiesīgs vienpusējā kārtā izbeigt Līgumu pirms termiņa, ja Uzņēmējs nenovērš Līguma 4.2. un 4.4. apakšpunktos noteiktajā kārtībā konstatētās nepilnības, par to rakstiski paziņojot Uzņēmējam 5 (piecas) darba dienas pirms Līguma izbeigšanas dienas.
7. **Nobeiguma noteikumi**
   1. Jebkuras izmaiņas vai papildinājumi Līgumā ir spēkā tikai tad, ja tie ir sagatavoti rakstveidā un tos ir parakstījušas Puses vai to pilnvaroti pārstāvji. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.
   2. Strīdi, neatrunāti vai neparedzēti jautājumi, kas izriet no Līguma, risināmi Pušu savstarpējas vienošanās ceļā, atbilstoši Latvijas Republikas normatīvajiem aktiem un Līgumam. Ja savstarpēja vienošanās netiek panākta, strīdīgais jautājums nododams izskatīšanai LR tiesā LR normatīvajos aktos noteiktajā kārtībā.
   3. Līgums, tiesības un pienākumi, kas izriet no tā, ir saistoši Pusēm un to attiecīgiem tiesību un saistību pārņēmējiem, pilnvarniekiem.
   4. Ja viens vai vairāki Līguma nosacījumi jebkādā veidā kļūs par spēkā neesošiem, pretlikumīgiem – t.i. zaudēs saistošo spēku, tas nekādā veidā neierobežos un neietekmēs pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanai, saskaņā ar spēkā esošajiem normatīvajiem aktiem.
   5. Puse nekavējoties paziņo otrai Pusei par savas atrašanās vietas, pārstāvju, bankas rekvizītu un citām būtiskās informācijas izmaiņām, kas var ietekmēt Līguma pienācīgu izpildi.
   6. Līgums uzrakstīts uz 6 (sešām) lapām, neieskaitot Līguma pielikumus, 2 (divos) eksemplāros, pa vienam Līguma eksemplāram katrai Puse. Abiem Līguma eksemplāriem ir vienāds juridisks spēks.
8. **Līguma pielikumi**

Līguma pielikumi:

1.pielikums: Iepirkuma tehniskā specifikācija;

2.pielikums: Uzņēmēja piedāvājums Iepirkumam.

1. **Pušu rekvizīti**

|  |  |  |
| --- | --- | --- |
| Pasūtītājs:  **Vidzemes plānošanas reģions**  Poruka iela 8, Cēsis, LV 4101  Reg. Nr. 90002180246  Banka- Valsts kase  Konta Nr. LV61UNLA0004000425401  /Paraksts/ |  | UZŅĒMĒJS  **SIA „DK Media”**  Anniņmuižas bulvāris 38-33, Rīga, LV1067  Reģ. Nr. 40103249750  Banka: AS Swedbank  Konts: LV 95 HABA 0551 0264 7688 2  /Paraksts/ |
| Administrācijas vadītāja  Guna Kalniņa-Priede |  | Valdes locekle  Iveta Komisāre-Gorodņičija |

Cēsīs, 2013.gada 13.augustā Cēsīs, 2013.gada 13.augustā

1. pielikums

2013. gada 13. augusta

Līgumam Nr. 1-26.11/136

**Iepirkuma tehniskā specifikācija**

1. **Vispārīgie nosacījumi**
   1. Uzņēmējs pasūtītāja uzdevumā izveido 9 (deviņu) informatīvi izglītojošu raidījumu ciklu „Fakti, ko nezini par Latviju” (turpmāk – Raidījumi*), no tiem 7 (septiņus) Raidījumus izveido Rīgas plānošanas reģiona un 2 (divus) – Vidzemes plānošanas reģiona vajadzībām.* Raidījumu sadalījums starp Rīgas plānošanas reģionu un Vidzemes plānošanas reģionu ir norādīts šīs tehniskās specifikācijas 2.2.apakšpunktā.
   2. Darba izpildes termiņš: laika periodā no līguma noslēgšanas brīža līdz 28.08.2013.
   3. Uzņēmējs veic pilnu Raidījumu sagatavošanas ciklu: scenārija izstrādi, filmēšanu, montāžu, ieskaņošanu, kā arī veic citas Raidījumu sagatavošanai nepieciešamās darbības.
   4. Pēc Raidījumu izveides uzņēmējs nodrošina arī Raidījumu apraidi vienā nacionālā televīzijas kanālā. Līguma izpildes laikā Uzņēmējs iesniedz Pasūtītājam **izvēlētā televīzijas kanāla raktisku apliecinājumu** par to, ka visi deviņi Raidījumi ir iekļauti šī televīzijas kanāla raidlaiku plānā, norādot konkrētus apraides datumus un laikus, kā arī apliecinājumu, ka apraides maksa par deviņiem Riadījumiem ir samaksāta no uzņēmēja puses pilnā apmērā.

Apraides prasības: ne mazāk, kā viens Raidījums nedēļā; apraides laiks: no plkst. 18:00 līdz 23:00 darba dienās ar atkārtojumu vismaz 1 (vienu) reizi nedēļā sestdienā vai svētdienā, kā arī iespēja noskatīties Raidījumus izvēlētā televīzijas kanāla arhīvā interneta tiešsaistē.

* 1. Raidījumu valoda: latviešu
  2. Katra Raidījuma plānotais ilgums – 24 minūtes, kopā deviņi Raidījumi: 216 min.
  3. Raidījuma mākslinieciskās (informatīvās) idejas galvenās tēzes: raidījums par un ap tūrismu, sabiedrībai nezināmiem tūrisma objektiem, atklāsmi par kultūrvēsturiskajiem objektiem un dabas daudzveidību Latvijā.
  4. Raidījumi tiek sagatavoti apraidei televīzijā tehniski atbilstošā kvalitātē, balstoties uz vispārpieņemtajām televīzijas apraides prasībām. Uzņēmējs ieraksta un nodot pasūtītājam izveidoto Raidījumu gala versijas datu nesējā tādā formātā, kas ir tehniski pieņemams tālākai apraidei televīzijā, nodrošinot pasūtītājam iespēju augšuplādēt Raidījumus pasūtītāja izvēlētos interneta resursos un/vai izmantot tos kā publicitātes materiālu, demonstrējot pasūtītāja izvēlētā laikā un vietā.
  5. Raidījumu tapšanas gaitā uzņēmējs, iepriekš konsultējoties ar pasūtītāju, pieaicina ekspertus, kas atbilst konkrētā Raidījuma tematikai. Raidījuma sižeta gaitā uzņēmējs papildina intervijas ar tām atbilstošu vizuālo un audio materiālu.
  6. Uzņēmējs iepriekš saskaņo ar pasūtītāju Raidījumu veidošanā izmantojamo objektu izvēli. Pasūtītājs sniedz uzņēmējam viņa rīcībā esošo informāciju par šiem objektiem.
  7. Visas iepirkuma ietvaros izveidoto audio vizuālo darbu izmantošanas tiesības pēc darba izpildes pāriet Pasūtītājam.

1. **Īpašie nosacījumi**
   1. Raidījuma tematiskais izpildījums:
      1. Tēmas pieteikums, stāsts par raidījuma tematikā ietverto objektu būtību, izmantojot teikas, nostāstus, citu materiālu skatītāja intereses raisīšanai, situāciju ekranizējums;
      2. nozari (ģeoloģija, tūrisms, arheoloģija utt.) vai teritoriju (novadu, reģionu, kurā atrodas objekts vai to grupa) pārstāvošs eksperts, kurš skaidro dabas procesus un parādības, to ietekmi uz konkrētu situāciju vai objektu;
      3. intervija ar zinātnieku, kultūrvēstures ekspertu, kurš sniedz zinātnisko pamatojumu raidījumā aplūkotajai tematikai;
      4. intervija ar vietēju iedzīvotāju, izzinot viņa viedokli par attiecīgo objektu, tā pielietošanu pagātnē, mūsdienās;
      5. tēmas sasaiste ar mūsdienām tūrisma attīstības kontekstā (var palikt kā aizkadra stāstījums).
   2. Tēmu sadalījums:
      1. **Svētkoku tematika** - koku kults; koki kā ģimenes locekļu simbols; tēmas sasaiste ar mūsdienām tūrisma attīstības kontekstā: tradīcijas, kāzu svinēšana , piedāvājumi kāzu un citu godu organizēšanā; **pasūtītājs – Rīgas plānošanas reģions.**
      2. **Ūdens tematika** – avoti; dziedniecība, SPA tematika, pirtniecība, pirts kults, ģeoloģiskā ietekme uz avota ūdens sastāvu, dziednieciskajām īpašībām; **pasūtītājs – Vidzemes plānošanas reģions.**
      3. **Alu tematika** - alas un organizētais tūrisms - iespēja parādīt un aizsargāt pret antropogēno slodzi jutīgus objektus kā smilšakmens atsegumus, gravas un stāvkrastus; alas un upurēšana / slepkavības; alas kā Velna mājvieta folklorā, ziedojumi, kara laika slēpņi utt.; **pasūtītājs – Rīgas plānošanas reģions.**
      4. **Velna tematika** – mītiskās vietas Latvijā, „Velna” jēdziens latviešu folklorā; **pasūtītājs – Vidzemes plānošanas reģions.**
      5. **Upju un ezeru tematika** - ezeri kā vietas, kas „nolaidušās” cilvēkiem tās piesaucot; svētvietas, kas sevī nes vārdu „Svēts”; tēmas sasaiste ar mūsdienām tūrisma attīstības kontekstā: ūdens kā tirdzniecības ceļi, senais Hanzas pilsētu tīkls u.c.; **pasūtītājs – Rīgas plānošanas reģions.**
      6. **Akmeņu tematika** - dižakmeņi, robežakmeņi, kā tie radušies Latvijā, izmantojums senatnē, mūsdienās; sava veida kartes, kas palīdzējušas orientēties, dodoties ceļā uz kādu vietu vai apvidū u.c.; **pasūtītājs – Rīgas plānošanas reģions.**
      7. **„Īpašu” akmeņu tematika** – bedrīšakmeņi, kausakmeņi, bļodakmeņi; cik liela loma akmeņiem bija mūsu senčiem- kam biežāk tie tika izmantoti- upurēšanai, dziedēšanai vai lūgšanām?; **pasūtītājs – Rīgas plānošanas reģions.**
      8. **Kalnu un pakalnu tematika** – Kam īsti tie kalpojuši un kādu lomu tie ieņēmuši mūsu senčiem; kalns kā pulcēšanās, upurēšanas, soda vieta u.c.; **pasūtītājs – Rīgas plānošanas reģions.**
      9. **Noslēdzošā tematika: pagānisma un mūsdienu kristietības ietekme** – reliģiju ietekme un sinerģija līdz pat mūsdienām, fakti par kristietības miermīlīgo ienākšanu Latvijas teritorijā, mūsdienu latvietis – cilvēks, kas piekopj gan kristīgās, gan pagāniskās tradīcijas (kāzu, bēru, saulgriežu rituāli u.c.); **pasūtītājs – Rīgas plānošanas reģions.**

2. pielikums

2013. gada 13. Augusta

Līgumam Nr. 1-26.11/136

**UZŅĒMĒJA SIA „DK Media” PIEDĀVĀJUMS**

**iepirkumā „9 informatīvi izglītojošu raidījumu cikla „Fakti, ko nezini par Latviju” izveidošana Centrālās Baltijas Jūras Reģiona pārrobežu sadarbības programmas 2007.-2013.gadam projekta „Senās kulta vietas – Baltijas jūras piekrastes kopīgā identitāte” (CB 35) vajadzībām”**

**iepirkuma identifikācijas Nr. RPR/2013/04**